Árið 1974,  gekk Félag döff á 
Íslandi í Norðurlandaráð döff.
Markmið Norðurlandaráðs 
döff var að berjast fyrir
jafnrétti döff og að 
skipuleggja fundi og
samstarf milli 
Norðurlandanna.
Samfélag döff á Íslandi var 
einangrað á þessum tíma og
hafði í raun ekki aðgengi að 
samfélaginu allt til ársins 1975.
Árið 1975 markar tímamót í 
sögu Félags döff á Íslandi.
Það ár var komið á samstarfi milli 
félagsins og foreldra- og styrktarfélags 
döff með stofnun framkvæmdanefndar.
Verkefni þessarar nefndar var
 að vinna að öflun fjár sem verja
skyldi meðal annars til aukinna 
samskipta við Norðurlönd og 
önnur lönd, námskeiðahalds, útgáfu 
táknmáls- bókar og fleiri verkefna.
Í gegnum þessa vinnu hófst vitundavaking 
döff, eftir umræður táknmálsamfélagsins
um íslenska táknmálið, um 
táknaforða og táknmálskennslu.
Öll þessi atriði voru ný 
fyrir íslenska döff einstaklinga.
Þau höfðu aldrei 
komist í kynni við
hugmyndir um kennslufræði 
né málfræði táknmáls áður.
Þau höfðu ekki lært það í skóla.
Þessi vinna hafði í för með sér 
vitundarvakningu um eigin 
réttindi og mikilvægi táknmálsins.
Norðurlandaráð döff veitti
 Félagi döff síðar aðgang 
að Alheimsamtökum döff. 
Ísland gekk í það árið 1983.
Árið 2005 gekk Félag döff 
síðan í Evrópusamband döff.